Подела Франачке није имала толики значај у то доба, колики ће добити касније. Лудвиг I ће у својој држави окупити немачка племена и покренути германску инвазију на Словене, који су живели на другој обали Лабе, коју ће зауставити тек новгородски кнез Александар на Чудском језеру 1242. године. Лудвигова држава је у то доба била позната као "Источна Франачка", а назив "Немачка" за његову државу настаје тек касније због чега он одлази у историју као "Лудвиг I Немачки". Као што се Лудвиг окренуо истоку тако су се и Лотар и Карло окренули северу односно западу које су почели да угрожавају Нормани, нови ратоборни народ који ће својим освајачким походима променити лице северног дела западне Европе.